ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *10.6.2024***

**Προστατεύουμε τα αδέσποτα και δεσποζόμενα ζώα από τον Καύσωνα**

Σε συνθήκες καύσωνα νοιαζόμαστε και φροντίζουμε τα αδέσποτα και δεσποζόμενα ζώα ώστε να μην κινδυνεύσει η ζωή τους. Είναι δείγμα πολιτισμού και ενσυναίσθησης, καθώς τα ζώα δεν μπορούν να αυτοπροστατευτούν.

Ο δήμος μας έχει ήδη φροντίσει να τοποθετήσει ταΐστρες και ποτίστρες σε αρκετά σημεία της πόλης. Είναι σημαντικό όμως, όλοι μας ως πολίτες να συμβάλουμε στην προσπάθεια προστασίας τους.

**Για τα αδέσποτα:**

* Έξω από τα σπίτια μας μπορούμε να τοποθετήσουμε μπολάκια με νερό
* Προτιμούμε την ξηρά τροφή για να διασφαλίσουμε συνθήκες υγιεινής τόσο για τα ζώα όσο και για το περιβάλλον. Η ζέστη αλλοιώνει την υγρή τροφή
* Αφήνουμε τα ζώα να βρουν καταφύγιο σε σκιερά μέρη, όπως είναι οι αυλές των σπιτιών μας ή οι χώροι στις επιχειρήσεις μας
* Φιλοξενούμε ένα αδέσποτο ζώο εάν έχουμε τη δυνατότητα
* Αναζητούμε βοήθεια σε περίπτωση εξαντλημένου ή αφυδατωμένου ζώου

**Για τα δεσποζόμενα:**

* Δεν ξεχνάμε ούτε για λίγα λεπτά τα ζώα μας στο αυτοκίνητο
* Φροντίζουμε τα ζώα μας να είναι προστατευμένα από τον ήλιο και όχι εκτεθειμένα σε ταράτσες και μπαλκόνια ή δεμένα σε εξωτερικούς χώρους
* Οι βόλτες με τα ζώα μας να γίνονται τις πιο δροσερές ώρες της ημέρας
* Εντοπίζουμε έγκαιρα συμπτώματα υπερθέρμανσης όπως: υπερβολικό λαχάνιασμα, σάλιο, δυσκολία αναπνοής, ταχυκαρδία, ζάλη και επισκεπτόμαστε άμεσα τον κτηνίατρό μας.

Αν διαπιστώσετε ότι οποιοδήποτε ζώο βρίσκεται σε κίνδυνο στείλτε άμεσα e-mail στο [genast@astynomia.gr](mailto:genast@astynomia.gr) ή καλέστε στο 10410. Επίσης ο δήμος μας συνεργάζεται με τους πολίτες για τα θέματα προστασίας των ζώων συντροφιάς. Μπορείτε να καλείτε στο 2132019396 ή να στείλετε e-mail στο [adespota@agiavarvara.gr](mailto:adespota@agiavarvara.gr)